Među dvanaest velikih europskih gradova, i naša hrvatska metropola, sljedeće će korizme biti uključena u inicijativu Papinskoga vijeća za promicanje nove evangelizacije pod nazivom "Misije u gradovima" kojom se želi dati odgovore na izazove u Europi, oslabljenoj u svome kršćanskom identitetu. Najavio je to zagrebački nadbiskup kardinal Josip Bozanić tijekom homilije na 280. zavjetnom hodočašću vjernika grada Zagreba i nadbiskupijskom hodočašću mldih u Mariju Bistricu u nedjelju, 11. rujna te rekao kako će se u skorom vremenu intenzivnije nastavniti sinodski hod.